Samal ajal toimusid Eestis aga õudsed lood. Hmm… kas peaks uuesti minema NO teatrisse seda piltide seletamise etendust vaatama? Äkki improviseerivad seda kohapeal poliitiliselt teravamaks? Novembri alguses oli igav nagu "Peda ballett" 10 aastat tagasi. Nujah.  Ma vist ikka petitsioonile alla ei kirjuta. Kultuuriminister on siiski institutsioon. Selle isiku teadmised ja sarm, kes seal parajasti istub, loevad tegelikult ikka vähe rahastamisotsustele. (Kuigi sarmi peaks muidugi olema, kultuuriministril eriti). Petitsioonist oleks kasu, kui seal oleks mõni konstruktiivne idee. Kes siis oleks parem nägu sellel toolil? Ja kuidas näovahetus reaalselt praegu aitaks? Kui minister kohalt lahti teha, noolib ta priske hüvitise ja väljavõtmata puhkusetasud. Lisaks uue inimese pretensioonide hind (uut arvutit on ikka ju vaja, võib-olla ka telefonimudelit). Kokku läheks ministrivahetus maksma tõenäoliselt kogu ERSO ühe pillirühma inimeste kuupalga, kui mitte rohkem.